**Majstrovstvá Slovenska v párovom Go**

**Všeobecné pravidlá**

* Majstrovstvá sa hrajú v rámci turnaja Rengo, ak sa prihlásia aspoň 3 páry. Sú uzavreté pre zahraničných účastníkov.
* Každý pár dostane poradové číslo podľa svojho ratingu, ktorý sa určí ako súčet ratingov hráčov tvoriacich pár delené dvomi (číslo 1 má najvyšší rating). Pri rovnosti **súčtu** ratingov sa poradie určí **vyšším ratingom silnejšieho hráča v páre**, pri rovnosti losom (náhodne).
* **Pri počte 4 páry a viac sa použije** KO hrací systém v závislosti na počte účastníkov.   
  (Pavúk pre 4, 8 alebo 16 párov s nasadením podľa prideleného čísla)
* Páry, ktoré nehrajú predkolo, nesmú hrať proti iným párom, ináč sú štandardne losované v rámci Rengo.
* Poradie sa stanoví nasledovne:
  + Víťazom je pár, ktorý vyhrá finále KO systému.
  + Na druhom mieste sa umiestni pár, ktorý vo finále prehral.
  + O tretie miesto zohrajú zápas páry, ktoré vypadli v semifinále.

(ak by sa hral plný pavúk, tak 2. a 3. miesto je určené z plného pavúka – volí organizátor)

**Pravidlá párovania:**

3 páry (každý s každým)

* V jednotlivých kolách hrajú vždy dva páry proti sebe. Tretí pár sa losuje bez špeciálnych pravidiel v rámci Rengo. (2 – 3, 1 – 3, 1 – 2)

(kvôli Rengo je možno lepšie hrať 1 – 3, 1 – 2, 2 – 3 a najsilnejší pár môže byť losovaný v rámci Rengo v 3. kole ak má 2 výhry s niekým 2 bodovým a hrať o umiestnenie v Rengo)

* Pri rovnosti bodov rozhoduje o poradí vyšší rating a v prípade rovnosti **súčtu** ratingov sa poradie určí **vyšším ratingom silnejšieho hráča** v páre, pri jeho rovnosti lós.

4 páry

* **Odohrá sa klasický KO systém pre 4 účastníkov s určením 3 miesta.**

(v prvom kole 1 – 4 a 2 – 3, v druhom kole víťazi a porazení, 3. kolo – losovanie v rámci Rengo)

(2. varianta - 4 páry môžu hrať 3 kolá každý s každým – variantu si zvolí organizátor akcie).


5 až 8 párov

* Odohrá sa klasický KO systém pre 8 účastníkov, pričom páry ktoré prehrajú sa ďalej losujú podľa pravidiel Rengo (s výnimkou posledného kola, keď sa hrá zápas o tretie miesto).
* Páry bez súpera sa nalosujú podľa pravidiel Rengo s tým, že nemôžu hrať proti inému páru.

9 až 16 párov

* Odohrá sa klasický KO systém pre 16 účastníkov, pričom páry ktoré prehrajú sa ďalej losujú podľa pravidiel Rengo
* Páry bez súpera sa nalosujú podľa pravidiel Rengo s tým, že nemôžu hrať proti inému páru.
* Finále párov a zápas o tretie miesto sa odohrá po skončení turnaja Rengo.

**Pavúk pre 4 - 16 účastníkov  
obojstranný, použije sa len pravá časť, v prípade ak organizátor zvolí variantu plného pavúka – tak obe časti**

****